Høsten 2011 lanserte Bibelselskapet en ny bibeloversettelse. KABB fikk arbeidet med å lese inn Bibelen på lyd og KABB engasjerte Magne Bruteig, Frank Tangen, Nils Ole Oftebro og Birgitte Bjørnstad Sæbø for å lage en god innlesning. Lydversjonen av bibelen på bokmål ble ferdig i 2012. I 2016 kom bibelen i punktskrift på både bokmål og nynorsk. Punktutgaven er kanskje Norges største bibel. Den består av 100 hefter i A4-størrelse og veier rundt 40 kilo.